Džonatan Klark: Kontakt grupa će imati ključnu ulogu u rešavanju konačnog statusa Kosova
Vašington i Brisel se nadaju regionalnom rešenju, odnosno sporazumu Beograda i Prištine, jer bi se tako izbeglo nametanje rešenja za ko
Povodom borvaka predstavnika medjunrodne Kontakt grupe u Beogradu, spoljnoplitički analitičar u vašingtonskom institutu Kejto, Džonatan Klark, se, u razgovoru sa našim kolegom Brankom Mikašinovićem, osvrnuo na ispunjavanje standarda i moguću ulogu Kontakt grupe u rešavanju konačnog statusa Kosova. Uloga Kontakt grupe će biti od ključne važnosti. Kontakt grupa je aktivno angažovana u razgovorima o pitanju Kosova; ona istovremeno na najbolji način može da protumači želje naroda na Kosovu. Ako pogledate ulogu drugih kontakt grupa, kao što je bio slučaj, recimo, u Južnoafrickoj republici, videćete da je njihova uloga da saslušaju, analiziraju podatke i pomognu da se donesu zaključci, a ne da jednostavno podnesu ultimativan dokument na usvajanje Albancima ili Srbima. Kontakt grupa je najbolji saveznik gradjana Kosova, i nastojaće da zaštiti prava svih etničkih grupa. Da li će integracija Balkana u Evropsku uniju ublažiti važnost nacionalnog identiteta i granica na Kosovu? Kosovo je, naravno, opterećeno dodatnom problematikom, zbog dogadjaja iz nedavne prošlosti, uključujući martovsko nasilje. Medjutim, onog momenta kada Kosovo, Srbija i zemlje bivše Jugoslavije udju u integracione evropske procese, to će otvoriti mogućnost da obezbede svoj, kao i širi evropski identitet, i da ga istovremeno izraze bez straha da će im to naškoditi. To, naravno, neće rešiti sve probleme na Kosovu, ali je to važna komponenta u rešavanju konačnog statusa. Da li su stavovi Brisela i Vašingtona usaglešeniji i više definisani u pogledu konačnog statusa Kosova? Pitanje konačnog statusa je i dalje otvoreno. Vašington i Brisel se nadaju regionalnom rešenju, odnosno postizanju sporazuma izmedju Beograda i Prištine, jer bi to dalo sporazumu trajan karakter, i ujedno bi se izbeglo nametanje rešenja, jer bi u tom slučaju obe strane već sledećeg dana nastojale da ga potkopaju i sabotiraju i da ono što su izgubile za pregovaračkim stolom, povrate, ako hoćete, putem sukoba. U Vašingtonu i Briselu preovladava mišljenje da se mora pronaći široko prihvatljivo rešenje za sve strane na Kosovu. To znači da je sudbina kosovskih Srba i Albanca u velikoj meri u njihovom rukama. Evropska unija nastoji da Kosovo uskladi svoje standarde sa evropskim standardima. To će omogućiti dalji konstruktivan pregovarački proces. Visoki predstavnik Evorpske unije, Havier Solana, rekao je da je budućnost Kosova i celog Balkana u Evropskoj uniji. Vaš komentar o tome? Izjavu Visokog predstavnika Evropske unije za spoljnu politiku i bezbednost Havijera Solane da je je konačno odredište Balkana - Evropska unija, teba smatrati velikom podrškom tom regionu. To znači da će Balkan biti integrisan u najprosperitetniju i najuspešniju organizaciju u istoriji Evrope. Integracija će obezbediti ne samo ekonomsko blagostanje, već i mogućnost da se uklone viševekovne istorijske barijere u tom regionu. Uzmite recimo Veliku Britaniju, koja se sastoji od, ako hoćete, četiri različita plemena: Engleza, Velšana, Iraca i Škotlandjana. Van Evropske unije sva ta plemena imaju odredjene medjusobne sukobe i napetosti. Medjutim, unutar Evropske unije, te celine potpuno i slobodno izražavaju svoj identitet bez ikakvog straha, iz jednostavnog razloga što su članice nečeg većeg i šireg, tako da su mogućnosti saradnje i pomirenja daleko veće.